Ивалгын аймагай эрдэм hуралсалай таhаг

Доодо-Ивалгын дунда hургуули

Ивалгын аймагай багшанарай хоорондохи мʏрысɵɵн:

«Эрхим багша»

Хэшээл:

Б.Д.Абидуев «Муура багша» (4 класс)

Багша: Омоктуева Арюна Соломоновна,

Доодо-Ивалгын дунда hургуулиин

эхин шатын багша

Доодо-Ивалга

2019

**Хэшээлэй зорилго:**

1. hургалгын: Б.Д.Абидуев «Муура багша» гэhэн зэхёолтой танилсуулха; онтохоной мораль элирʏʏлэн гаргаха;
2. хʏгжɵɵлгын: аман хэлэ хʏгжɵɵхэ; дʏʏрэн харюу ʏгэжэ hургаха;
3. хʏмʏʏжʏʏлгын: «Эбтэй шаазгай хирээ бариха» гэhэн гипотеза элирʏʏлэн тодорхойлдо гарагаха.

Хэшээл**эй** ябаса:

**1.Эмхидхэлэй ʏе.**

Сайн байна, ʏхибʏʏд! Мʏнɵɵдэр тʏрэлхи хэлэнэй хэшээл ʏнгэргэхэбди.

**2.Создание проблемной ситуации.**

**Слайд 1.**

А) Залхуу хʏнэй заглуу хооhон.

Б) Залхуу хʏн нойр ехэтэй.

В) Хайша хэрэг юумэ хэхэ.

Г) Эбтэй шаазгай хирээ бариха.

- Оньhон ʏгэнʏʏдэй удха тайлбарилагты, ʏлʏʏ оньhон ʏгыень ологты.

- Юундэ ʏлʏʏб? Юун гэжэ ойлгонот? (Эб найрамдал тухай байна)

-Зʏб. Тиихэдээ, мʏнɵɵдэрэймнай хэшээлэй гипотеза ямар болохоб?

**Слайд 2.**

**«Эбтэй шаазгай хирээ бариха»**

-Энэ гипотеза Б.Д.Абидуевай «Муура багша» гэhэн онтохон дээрэ хаража, элирʏʏлэн тодорхойлхобди.

**3. Шэнэ темэтэй танилсалга.**

**Слайд 3.**

**Табигдаhан асуудалда харюу бэдэрэлгэ**.

-Yхибʏʏд, энэ зохёол уншаебди. Уншахадаа, зохёолой гол герой хэд бэ гэжэ асуудалда харюу бэлдэгты.

-Зохёолой гол герой хэд бэ? (Муура багша ба хулгананууд).

-Зай, мʏнɵɵ зохёолоор «Интеллект - карта» зохёоебди. Энэ ажал ябуулхадаа, пара параар бʏлгэм болоебди. Хоер хʏн нэгэ ажал бʏтээнэ.

**4. Слайд 4**

**«Интеллект - карта» хамгаалга.**

(Хэдэн ʏхибʏʏд картаараа хɵɵрɵɵд ʏгэнэ).

**5.Тобшолол:**

-Муура багшын дʏрэ зураглагты.

-Хулагананууд ямар бэ?

-Яажа хулгананууд Муура багшын ябадал элирʏʏлээб?

-Хулагананууд ямарнууд байгааб?

-Тиихэдээ, энэ хэшээлэй урда ямар гипотеза табяа hэмбибди? «Эбтэй шаазгай хирээ бариха».

**Слайд 5.**

**«Эбтэй шаазгай хирээ бариха»** гэhэн гипотеза хэнэй дʏрэдэ тааранаб? (хулганануудай)

-Юундэ? (Хулгананууд эбтэй байгаа)

**6. Хэшээлэй дʏн:**

-Автор ямар хʏнэй сэдьхэлэй hайн шанар тэмдэглэхэеэ hанааб?

-Манай дунда иимэ сэдьхэлэй шанар хэрэгтэй гʏ?

-Эбтэй байгаа hаа, бидэ юу хэжэ шадахабибди? (худалша хʏниие элирʏʏлхэбди; эбтэй ажаллаа hаа, ажал тʏргэн ябаха; бэе бэеэ шагнажа байха хэрэгтэй)

-Хэшээлэй гипотеза эли тодо болоо гʏ? (Болоо)

-Эб найрамдал –ехэ хʏсэн. Дэлхэй дээрэ эбтэй байгаа hаа, дайн дажар болохогуй. Мʏнɵɵ 2020 ондо 75- жэлэй Эсэгэ Ороноо хамгаалгын дай дабажа гараhан ойн баяр тэмдэглэхэ гэжэ байнабди. Дайн дажар болохогуйн тула бидэшье хоорондоо эбтэй байха оролдохо болонобди. Гэр бʏлэдɵɵшье эбтэй байгаа hаа, алта мʏнгэншье хэрэггуй.

**Слайд 6. Сэгнэлтэ:** (ʏхибʏʏд ɵɵhэдɵɵ сэгнэлэтэ табина)

-Би hайнаар ойлгооб…

-Би нэгэ бага муугаар ойлгооб…

-Намда ехэ hайшаагдаа…

**Гэрэй даабари:**

-Эб найрамдал тухай онтохо ɵɵhэдɵɵ найруулха.

